title: Komisijas Lēmums (2001. gada 11. jūlijs), ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest želatīnu, kas paredzēts lietošanai pārtikā (izziņots ar dokumenta numuru C(2001) 1788)Dokuments attiecas uz EEZ

text:
Svarīgs juridisks paziņojums

|

32001D0556

Oficiālais Vēstnesis L 200 , 25/07/2001 Lpp. 0023 - 0027

		Komisijas Lēmums(2001. gada 11. jūlijs),ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest želatīnu, kas paredzēts lietošanai pārtikā(izziņots ar dokumenta numuru C(2001) 1788)(Dokuments attiecas uz EEZ)(2001/556/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Padomes Lēmumu 98/603/EK [2], un jo īpaši tā 2. panta 1. punktu,tā kā:(1) XIII daļā pielikumā Komisijas Lēmumam 94/278/EK [3], kurā jaunākie grozījumi izdarīti ar Lēmumu 98/597/EK [4], ir izveidots to trešo valstu saraksts, no kurām dalībvalstis atļauj ievest želatīnu, kas paredzēts lietošanai pārtikā.(2) 4. nodaļā II pielikumā Padomes 1992. gada 17. decembra Direktīvai 92/118/EEK, ar ko nosaka dzīvnieku veselības un sabiedrības veselības aizsardzības prasības, kuras reglamentē to produktu tirdzniecību un importu Kopienā, uz ko minētās prasības neattiecas, kā to paredz īpaši Kopienas noteikumi, kuri minēti Direktīvas 89/662/EEK A(I) pielikumā un – attiecībā uz patogēniem – pielikumā Direktīvai 90/425/EEK [5], kurā jaunākie grozījumi izdarīti ar Lēmumu 1999/724/EK [6], ir paredzēti veselības nosacījumi, kas piemērojami tāda želatīna laišanai tirgū un importam, kurš paredzētslietošanai pārtikā. Bez tam ar Komisijas Lēmumu 2000/20/EK [7] izveido veselības sertifikātus želatīna importam no trešām valstīm.(3) Komisija ir saņēmusi uzņēmumu sarakstus no atsevišķām trešām valstīm, kuras iekļautas Lēmuma 94/278/EK pielikuma XIII daļā. Šo trešo valstu kompetentās iestādes ir sniegušas Komisijai garantijas, ka to uzņēmumi pilnībā atbilst attiecīgajām Kopienas veselības aizsardzības prasībām.(4) Lai dotu Kopienas pārbaudēm trešās valstīs vajadzīgo laiku, lai pārbaudītu iepriekš minēto attiecīgo trešo valstu kompetento iestāžu sniegto garantiju pamatotību un izvairītos no tirdzniecības traucējumiem ar trešām valstīm, saskaņā ar procedūru, kas noteikta Lēmumā 95/408/EEK, ir jāizveido pagaidu saraksti ar tāda želatīna ražotājiem, kurš paredzēts lietošanai pārtikā.(5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pantsDalībvalstis atļauj lietošanai pārtikā paredzēta želatīna importu no uzņēmumiem, kas minēti pielikumā.2. pantsŠo lēmumu piemēro no 2001. gada 1. septembra.3. pantsŠis lēmums ir adresēts dalībvalstīm.Briselē, 2001. gada 11. jūlijāKomisijas vārdā –Komisijas loceklisDavid Byrne[1] OV L 243, 11.10.1995., 17. lpp.[2] OV L 289, 28.10.1998., 36. lpp.[3] OV L 120, 11.5.1994., 44. lpp.[4] OV L 286, 23.10.1998., 59. lpp.[5] OV L 62, 15.3.1993., 49. lpp.[6] OV L 290, 12.11.1999., 32. lpp.[7] OV L 6, 11.1.2000., 60. lpp.--------------------------------------------------ANEXOBILAGANHANGΠΑPAPTHMAANNEXANNEXEALLEGATOBIJLAGEANEXOLIITEBILAGALISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠINAKAΣ TΩN EΓKATAΣTAΣEΩNLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRIJVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGARProducto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν:ζελατίνη με προορισμό την κατανάλωση από τον άν ρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselijke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel1 = Referencia nacionalNational referenceNationaler CodeΕ νικός αρι μός έγκρισηςNational codeRéférence nationaleRiferimento nazionaleNational codeReferência nacionalKansallinen viiteNationell referens2 = NombreNavnNameΤίτλος εγκατάστασηςNameNomNomeNaamNomeNimiNamn3 = CiudadByStadtΠόληTownVilleCittàStadCidadeKaupunkiStad4 = RégionRegionRegionΠεριοχήRegionRégionRegioneRegioRegiãoAlueRegionPaís: ARGENTINALand: ARGENTINALand: ARGENTINIENXώρα: APΓENTINHCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA1 | 2 | 3 | 4 |43 | S.K.W. Biosystems Argentina S.A | Villa Tesei | Buenos Aires |964 | Leiner Davis Gelatin Argentina | Sauce Viejo | Santa Fe |País: BRASILLand: BRASILIENLand: BRASILIENXώρα: BPAZIΛIACountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN1 | 2 | 3 | 4 |1520 | Leiner Davis Gelatin Indústria e Comércio Ltda | Cotia | São Paulo |1732 | Leiner Davis Gelatin Indústria e Comércio Ltda | Estância Velha | Rio Grande do Sul |1999 | Sargel Ltda | Mococa | São Paulo |2365 | Leiner Davis Gelatin Indústria e Comércio Ltda | Maringa | Paraná |2678 | Colas e Gelatinas Rebiere Ltda | Arcadas Amparo | São Paulo |3475 | Colas e Gelatinas Rebiere Ltda | Presidente Epitacio | São Paulo |4266 | Gelnex Indústria e Comércio Ltda | Ita | Santa Catarina |País: BIELORRUSIALand: BELARUSLand: BELARUSXώρα: ΛEYKOPΩΣIACountry: BELARUSPays: BELARUSPaese: BIELORUSSIALand: BELARUSPaís: BIELORRÚSSIAMaa: VALKO–VENÄJÄLand: VITRYSSLAND1 | 2 | 3 | 4 |1 | OAO "Mogileyovskiy zhelatinovyi zavod" | Mogiljov | |País: CHINALand: KINALand: CHINAXώρα: KINACountry: CHINAPays: CHINEPaese: CINALand: CHINAPaís: CHINAMaa: KIINALand: KINA1 | 2 | 3 | 4 |1500/80001 | Baotou Dongbao Lucky Gelatine Co., Ltd | Bayantala East Street, Baotou | Inner Mongolia |1500/80002 | Jining Gelatine Factory of Qinghai Jinniu Group Company | 68.Minjian Road, Jining | Inner Mongolia |1999 | Bengbu BBCA Gelatine Co., Ltd | 171, Xiao Bengbu 1 road, Bengbu | Anhui |2365 | Kunming Glue Factory | Shuanglong North Suburb | Kunming |4266 | Yunnan Tonghai Bone Glue Factory | Yangguang, Tonghai | Yunnan |País: COLOMBIALand: COLOMBIALand: KOLUMBIENXώρα: KOΛOMBIACountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA1 | 2 | 3 | 4 |0001-00 | Productora de gelatinas S.A.-Progel | Manizales | |0002-00 | Gelatinas de Colombia S.A.-Gelco | Barranquilla | |País: COREALand: KOREALand: REPUBLIK KOREAXώρα: KOPEACountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA1 | 2 | 3 | 4 |Kyungin FDA 14th | Sammi Industrial Co., Ltd | Ansan City | Kyunggi-Do |Kyungin FDA 46th | Highgel Co., Ltd | Yongin | Kyunggi-Do |Pusan FDA 55th | Geltech Co., Ltd | Kangsu | Pusan |País: PAKISTÁNLand: PAKISTANLand: PAKISTANXώρα: ΠΑΚΙΣΤΑΝCountry: PAKISTÁNPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN1 | 2 | 3 | 4 |01-AOD-Gelatin-LPGL | M/S Leiner Pak Gelatine Ltd | 19th Km, Shahrah-E-Pakistan, Kala Shah Kaku, Distt. Sheikhupura | Punjab |País: REPÚBLICA ESLOVACALand: SLOVAKIETLand: SLOWAKISCHE REPUBLIKXώρα: ΣΛΟΒΑΚΙΑCountry: SLOVAK REPUBLIKPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN1 | 2 | 3 | 4 |SK 12 | Gelina A.S. | Liptovský Mikuláš | Žilina |País: SUIZALand: SCHWEIZLand: SCHWEIZXώρα: EΛBETIACountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ1 | 2 | 3 | 4 |CH-GL-1 | Biogel AG | Gewerbering, CH-6105 Schachen | Luzern |CH-GL-2 | Geistlich Gelatine AG | Bahnhofstr. 40, CH-6110 Wolhusen | Luzern |País: TAIWÁNLand: TAIWANLand: TAIWANXώρα: TAΪBANCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN1 | 2 | 3 | 4 |99-202922-06 | China Synthetic Rubber Corp. | Ping Tung County | Taiwan |País: USALand: USALand: USAXώρα: HΠACountry: USAPays: USAPaese: USALand: VSAPaís: EUAMaa: USALand: USA1 | 2 | 3 | 4 |1211518 | Atlantic Gelatin, Kraft Foods, Inc. | Woburn | MA |1212170 | Eastman Gelatin Corp. | Peabody | MA |1920862 | Kind & Knox Gelatin Sergent | Bluff | IA |3002190779 | Leiner Davis Gelatin | Davenport | IA |--------------------------------------------------


title: 2012/572/ES: Eiropas Parlamenta Lēmums ( 2012. gada 10. maijs ) par Eiropas Slimību profilakses un kontroles centra 2010. finanšu gada budžeta izpildes apstiprināšanu

text:
               17.10.2012

               LV

               Eiropas Savienības Oficiālais Vēstnesis

               L 286/184

         EIROPAS PARLAMENTA LĒMUMS
   (2012. gada 10. maijs)
   par Eiropas Slimību profilakses un kontroles centra 2010. finanšu gada budžeta izpildes apstiprināšanu
   (2012/572/ES)
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2010. finanšu gada pārskatiem, ar Centra atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0123/2012),

               1.

               Sniedz Eiropas Slimību profilakses un kontroles centra direktoram apstiprinājumu par Centra 2010. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Slimību profilakses un kontroles centra direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 122. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.
   PIELIKUMS

      EIROPAS PARLAMENTA IEPRIEKŠĒJO GADU IETEIKUMI

               Eiropas Slimību profilakses un kontroles centrs

               2006

               2007

               2008

               2009

               Darbības rezultāti/iepirkums

                           —

                           Netiek stingri piemēroti iepirkuma noteikumi: trūkst skaidri noteiktu atlases kritēriju; nepareiza procedūras izvēle; netiek ievērota konkursa paziņojumā aprakstītā procedūra; procedūra netiek pienācīgi dokumentēta.

               Nav

                           —

                           Aicina Centru tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā, lai budžeta izpildes apstiprinātājiestāde varētu efektīvāk izvērtēt Centra darbības rezultātus, salīdzinot paveikto pa gadiem.

                           —

                           Nav panākta vienošanās ar Zviedrijas valdību par Centra mītnes vietu, jo vēl jāapspriež daudzi iepriekš atlikti jautājumi.

                           —

                           Aicina Centru tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā.

               Apropriāciju pārnešana

                           —

                           Netiek stingri ievērots gada pārskata princips: gandrīz 45 % no gadā saņemtajām saistību apropriācijām tika pārnestas uz nākamo gadu. Turklāt daudzi pārvietojumi tika izdarīti 2006. gada otrajā pusē; neprecīzi aprēķināts vajadzīgo darbinieku skaits.

                           —

                           Netiek stingri ievērots gada pārskata princips: trūkumi Centra budžeta plānošanā, uzraudzībā un līdz ar to arī izpildē.

                           —

                           Pirms lemšanas par budžeta grozījumiem netiek veikta to ietekme uz darba programmu un mērķu sasniegšanu.

                           —

                           Netiek stingri ievērots gada pārskata princips: trūkumi Centra budžeta plānošanā un līdz ar to arī izpildē.

                           —

                           Aicina Komisiju noskaidrot, kā nodrošināt to, ka naudas līdzekļu pārvaldība tiek īstenota, pamatojoties uz faktiskajām vajadzībām; Centram ir ārkārtīgi lielas skaidras naudas rezerves ilgā laikposmā (2008. gada 31. decembrī EUR 16 705 091).

                           —

                           Aicina Centru informēt budžeta izpildes apstiprinātājiestādi par pasākumiem, kas veikti šā trūkuma novēršanai. Augsts pārnesto apropriāciju līmenis, kas negatīvi ietekmē budžeta izpildi un ir pretrunā gada pārskata principam.

               Cilvēkresursi

               Nav

               Nav

                           —

                           Trūkumi darbā pieņemšanas procedūru plānošanā.

               Nav

               Iekšējā revīzija

                           —

                           Juridiskas saistības tika noteiktas pirms budžeta saistību apstiprināšanas, kas ir finanšu noteikumu pārkāpums.

                           —

                           Centrs neievēroja Finanšu regulu un saimnieciskuma principu: 2007. gadā Centrs samaksāja EUR 500 000 par galvenās ēkas renovāciju, parakstot vienošanos starp Centru un ēkas īpašnieku. Šāda vienošanās neprecizē veicamo darbu veidu, kā arī termiņu un samaksas nosacījumus.

                           —

                           Centrs nav pilnībā izpildījis pienākumu nosūtīt budžeta izpildes apstiprinātājiestādei ziņojumu, kuru izstrādājis Centra direktors un kurā apkopoti dati par iekšējā revidenta veikto iekšējo revīziju skaitu.

                           —

                           Centrs nav pilnībā izpildījis pienākumu nosūtīt budžeta izpildes apstiprinātājiestādei ziņojumu, kuru izstrādājis Centra direktors un kurā rezumēts Iekšējās revīzijas dienesta sniegto ieteikumu saturs.

          ---documentbreak---

               17.10.2012

               LV

               Eiropas Savienības Oficiālais Vēstnesis

               L 286/185

         EIROPAS PARLAMENTA REZOLŪCIJA
   (2012. gada 10. maijs)
   ar konstatējumiem, kas ir neatņemama daļa no lēmuma par Eiropas Slimību profilakses un kontroles centra 2010. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Slimību profilakses un kontroles centra 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Slimību profilakses un kontroles centra 2010. finanšu gada pārskatiem, ar Centra atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Eiropas Parlamenta un Padomes 2004. gada 21. aprīļa Regulu (EK) Nr. 851/2004, ar ko izveido Eiropas Slimību profilakses un kontroles centru (3), un jo īpaši tās 23. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A7-0123/2012),

               A.

               tā kā Revīzijas palāta norādīja, ka tā ir guvusi pamatotu pārliecību, ka Eiropas Slimību profilakses un kontroles centra (Centra) gada pārskati par 2010. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2011. gada 10. maijā Parlaments sniedza Centra direktoram apstiprinājumu par 2009. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā aicināja Centru:

                           —

                           Revīzijas palātas ziņojumam pievienotajā tabulā tās darbības, kas veiktas gadā, par kuru ir jāsniedz budžeta izpildes apstiprinājums, salīdzināt ar tām darbībām, kas veiktas iepriekšējā finanšu gadā,

                           —

                           novērst pārnesto apropriāciju augsto līmeni, kas negatīvi ietekmē budžeta izpildi un ir pretrunā gada pārskata principam,

                           —

                           izpildīt pienākumu nosūtīt budžeta izpildes apstiprinātājiestādei ziņojumu, kuru izstrādājis Centra direktors un kurā rezumēts Iekšējās revīzijas dienesta sniegto ieteikumu saturs;

               C.

               tā kā Centra 2010. finanšu gada kopējais budžets bija EUR 57 800 000 salīdzinājumā ar 2009. gada budžetu EUR 49 200 000 apmērā, kas ir par 17,5 % vairāk; tā kā kopējā Savienības iemaksa Centra 2010. gada budžetā bija EUR 56 225 000,

      Budžeta un finanšu pārvaldība

               1.

               atgādina, ka Savienības sākotnējā iemaksa Centra 2010. gada budžetā bija EUR 53 078 000; tomēr norāda, ka šai summai tika pievienoti vēl EUR 145 000 no pārpalikuma atgūšanas, tādējādi Savienības kopējā iemaksa 2010. gada budžetā bija EUR 53 223 000;

               2.

               uzsver, ka atbilstīgi Eiropas Savienības 2010. finanšu gada vispārējam budžetam kopējā Centram piešķirtā iemaksa bija EUR 56 225 000 un to veidoja:

                           —

                           I un II sadaļā ietvertā iemaksa EUR 33 360 000 apmērā un

                           —

                           III sadaļā ietvertā iemaksa EUR 22 895 000 apmērā, no kuras izmaksāja EUR 10 000 000;

                     tomēr norāda, ka tajā pašā dokumentā minēts, ka kopējā Savienības iemaksa 2010. gadā bija EUR 53 223 000; konstatē – Komisijas paziņojumā ir norādīts, ka Savienības iemaksa Centra 2010. gada budžetā bija EUR 56 225 000 un ka summa EUR 53 223 000 radusies tādēļ, ka budžeta skaitļiem pievienotajā tekstā norādīta pretrunīga informācija; uzskata, ka šāda situācija norāda uz to, ka Komisijai ik gadu ir jāsniedz budžeta izpildes apstiprinātājiestādei konsolidēta informācija par katras aģentūras kopējo ikgadējo finansējumu no Eiropas Savienības vispārējā budžeta;

               3.

               atzīmē, iepazīstoties ar Centra sniegto informāciju, ka ar Paplašināšanās ģenerāldirektorātu tika panākta vienošanās par otro dotāciju nolīgumu, kura sākotnējais termiņš bija divi gadi, un ka līdz ar to 2010. gadā budžetu palielināja par EUR 400 000 laikposmam no 2009.–2010. gadam; norāda, ka 2011. gadā Centram ziņojumā bija jānorāda pieprasījums pagarināt šā dotāciju nolīguma termiņu;

               4.

               konstatē, iepazīstoties ar galīgajiem Centra 2010. finanšu gada pārskatiem, ka budžeta izpildes līmenis sasniedza 95 % attiecībā uz saistību apropriācijām; tomēr pauž bažas, ka budžeta izpilde attiecībā uz maksājumiem sasniedza tikai 68 % no kopējā budžeta; taču uzskata, ka tas jau ir uzlabojums salīdzinājumā ar 59 % līmeni 2009. gada budžetā, bet atzīst, ka šajā ziņā Centram jāveic papildu centieni;

               5.

               uzsver, ka maksājumu apropriāciju izpildes līmenis paaugstinājās līdz 92,7 %, kas nozīmē to, ka neizmantoto apropriāciju summa bija EUR 3 800 000; norāda, ka šī nepilnīgā izpilde ir saistīta ar to, ka Centrs ir samazinājis pieprasīto maksājumu apropriāciju summu, lai saskaņā ar Revīzijas palātas un Komisijas prasību samazinātu naudas apjomu savā bankas kontā gada beigās;

               6.

               atzīmē, iepazīstoties ar Centra 2010. gada darbības pārskatu, ka Centra direktors kā kredītrīkotājs ir deleģējis finanšu pilnvaras pieciem nodaļu vadītājiem un uz laiku direktora biroja koordinatoram; tomēr norāda, ka visi līgumi, kuru summa pārsniedz EUR 250 000, ir jāparaksta direktoram;

      Apropriāciju pārnešana

               7.

               konstatē – no Revīzijas palātas sniegtās informācijas izriet, ka 2010. gadā uz 2011. gadu pārnesa EUR 15 600 000 jeb 27 % no kopējā budžeta, tostarp 50 % no III sadaļas “Pamatdarbības izdevumi”; atkārtoti mudina Centru nekavējoties novērst Revīzijas palātas konstatētos trūkumus attiecībā uz apropriāciju pārnešanu; uzsver, ka pārnesto apropriāciju augstais līmenis negatīvi ietekmē budžeta izpildi;

               8.

               pauž bažas, ka tik augsts pārnesto apropriāciju līmenis līdz ar uzkrāto izdevumu zemo līmeni ir pretrunā gada pārskata principam;

      Grāmatvedības sistēma

               9.

               atzīmē – no Centra ziņojuma par budžeta un finanšu pārvaldību izriet, ka 2010. gads bija pirmais pilnais gads, kura visā garumā Centra budžets tika izpildīts, izmantojot ABAC WF (EK integrēto budžeta un grāmatvedības sistēmu);

               10.

               konstatē – no Centra 2010. gada darbības pārskata izriet, ka Centrs ir pārskatījis iekšējās procedūras attiecībā uz maksājumiem un saistībām;

      Iepirkums

               11.

               konstatē – no gada darbības pārskata izriet, ka 2010. gadā iepirkumu birojs ir rīkojis 50 atklātas iepirkumu procedūras un 18 sarunu procedūras, kā arī izteicis 8 priekšlikumus iesniegt piedāvājumus; aicina Centru iesniegt budžeta izpildes apstiprinātājiestādei katras iepirkuma procedūras rezultātus;

               12.

               norāda, ka pēc piecu gadu ilgām sarunām starp Centru un Zviedrijas Vecļaužu aprūpes un sabiedrības veselības ministriju ir parakstīta vienošanās par mītnes vietu;

      Cilvēkresursi

               13.

               atzīst, ka iepriekšējais direktors no Centra aizgāja 2010. gada februārī, lai stātos amatā Pasaules Veselības organizācijas Eiropas reģionālajā birojā;

               14.

               mudina Centru ieviest piemērotus pasākumus, ar kuriem garantēt iepirkuma procedūru pārredzamību; jo īpaši ir nobažījies par šādiem Revīzijas palātas konstatējumiem: pirms atlases procedūrām netika noteikti atbilstības kritēriji nedz kandidātu uzaicināšanai uz darba interviju, nedz iekļaušanai rezerves sarakstā; līdz ar to norāda, ka šādā situācijā varētu būt piesegts nepotisms vai interešu konflikts;

               15.

               norāda – no Centra budžeta un finanšu pārvaldības ziņojuma izriet, ka Centrā kopš 2010. gada 31. decembra no 2010. gada štatu sarakstā paredzētajām 200 darba vietām 175 aizņēma pagaidu darbinieki;

               16.

               konstatē arī – no budžeta un finanšu pārvaldības ziņojuma izriet, ka 2010. gadā pagaidu darbinieku un līgumdarbinieku mainības rādītājs bija 7 %;

               17.

               uzskata Centru par nozīmīgu Savienības institūciju, kas cita starpā stiprina un pilnveido slimību uzraudzīšanu Eiropā, novērtē un dara zināmus pašreizējos un jaunos apdraudējumus, kurus cilvēka veselībai rada infekcijas slimības, un apkopo Eiropas mēroga zināšanas veselības aizsardzības jomā;

      Darbības rezultāti

               18.

               atzīst, ka Centrs pašlaik sadarbojas ar partneriem, lai, pamatojoties uz 2009. gada H1N1 pandēmijas laikā gūto pieredzi, īstenotu izmaiņas nolūkā uzlabot Centra darbību nākotnē; tomēr atzīmē Centra lielo ieguldījumu pasākumos nolūkā apkarot H1N1 pandēmiju, 2009. gadā izdodot iepriekšējas pamatnostādnes “Īpašu pandēmiskas gripas vakcīnu izmatošana”;

      Iekšējā revīzija

               19.

               konstatē – no Centra budžeta un finanšu pārvaldības ziņojuma izriet, ka tika pārbaudīta iekšējās kontroles sistēmas īstenošana; ir sevišķi nobažījies par to, ka joprojām nav īstenoti divi standarti, proti, darbības nepārtrauktības un pasākumu novērtēšanas standarts, un četri citi standarti ir īstenoti tikai daļēji; tāpēc mudina Centru nekavējoties veikt pasākumus šajā jomā un informēt budžeta izpildes apstiprinātājiestādi par šo standartu īstenošanas gaitu;

               20.

               konstatē – no Centra budžeta un finanšu pārvaldības ziņojuma izriet, ka uz 2011. gadu tika atlikta Iekšējās revīzijas dienesta plānotā revīzija attiecībā uz gada darba programmas izveides atbalsta procesiem, galveno uzmanību pievēršot pārvaldības informācijas sistēmai; tāpēc aicina Centru informēt budžeta izpildes apstiprinātājiestādi par Iekšējās revīzijas dienesta konstatējumiem;

               21.

               atzīst arī – no Centra sniegtās informācijas izriet, ka 2010. gada beigās Iekšējās revīzijas dienesta revīzijā netika norādīti būtiski konstatējumi; tomēr joprojām nav sākts darbs attiecībā uz sešiem nozīmīgiem konstatējumiem; ir saņēmis informāciju no Centra, ka četri no šiem ieteikumiem attiecas uz veselības informācijas izziņošanu, darbības rādītājiem, finanšu dalībnieku izmantoto pārbaudes punktu sarakstu un Centra sanāksmju izmaksu aplēsēm; mudina Centru informēt budžeta izpildes apstiprinātājiestādi par pārējiem diviem ieteikumiem, kas Centram joprojām ir jāīsteno;

               22.

               vērš uzmanību uz iepriekšējos budžeta izpildes apstiprināšanas ziņojumos izteiktajiem ieteikumiem, kas izklāstīti šīs rezolūcijas pielikumā;

               23.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2012. gada 10. maija rezolūcijā (6) par aģentūru darbību, finanšu pārvaldību un kontroli.

      (1)  OV C 366, 15.12.2011., 122. lpp.

      (2)  OV L 248, 16.9.2002., 1. lpp.

      (3)  OV L 142, 30.4.2004., 1. lpp.

      (4)  OV L 357, 31.12.2002., 72. lpp.

      (5)  OV L 250, 27.9.2011., 145. lpp.

      (6)  Pieņemtie teksti, P7_TA(2012)0164 (skatīt šā Oficiālā Vēstneša 388. lpp.).


title: Padomes Lēmums (ES) 2017/614 (2017. gada 21. marts), ar ko ieceļ Reģionu komitejas locekli, ko izvirzījusi Vācijas Federatīvā Republika

text:
               31.3.2017

               LV

               Eiropas Savienības Oficiālais Vēstnesis

               L 86/13

         PADOMES LĒMUMS (ES) 2017/614
   (2017. gada 21. marts),
   ar ko ieceļ Reģionu komitejas locekli, ko izvirzījusi Vācijas Federatīvā Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Vācijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), 2015/190 (2) un 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Hella DUNGER-LÖPER kundzes pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

               —

                  Gerry WOOP kungs, Staatssekretär für Europa (Land Berlin).

         2. pants
   Šis lēmums stājas spēkā tā pieņemšanas dienā.

      Briselē, 2017. gada 21. martā

            Padomes vārdā –

            priekšsēdētājs

         E. SCICLUNA

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: 2009/586/EK: Padomes Lēmums ( 2009. gada 16. februāris ) saistībā ar Nolīguma starp Eiropas Kopienu un Korejas Republikas valdību par sadarbību cīņā pret darbībām, kas vērstas pret konkurenci, noslēgšanu

text:
               4.8.2009

               LV

               Eiropas Savienības Oficiālais Vēstnesis

               L 202/35

         PADOMES LĒMUMS
   (2009. gada 16. februāris)
   saistībā ar Nolīguma starp Eiropas Kopienu un Korejas Republikas valdību par sadarbību cīņā pret darbībām, kas vērstas pret konkurenci, noslēgšanu
   (2009/586/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 83. pantu un 308. pantu saistībā ar 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Ņemot vērā konkurences problēmu arvien lielāko starptautisko dimensiju, šajā jomā būtu jāstiprina starptautiska sadarbība.

               (2)

               Pareiza un efektīva konkurences tiesību aktu īstenošana ir svarīga, lai efektīvi darbotos tirgi un starptautiskā tirdzniecība.

               (3)

               Starptautisko tiesību aktu savstarpējas atzīšanas principu izstrāde un īstenošana, izpildot Kopienas un Dienvidkorejas konkurences tiesību aktus, nodrošinās lielāku efektivitāti to piemērošanā.

               (4)

               Tādēļ Komisija ir sagatavojusi nolīgumu ar Korejas Republikas valdību par Kopienas un Dienvidkorejas konkurences noteikumu piemērošanu.

               (5)

               Tā kā Nolīgums par apvienošanos un pārņemšanu, uz ko attiecas Padomes Regula (EK) Nr. 139/2004 (2004. gada 20. janvāris) par uzņēmumu koncentrācijas kontroli (2), kas savukārt pamatā ir balstīta uz 308. pantu, šis lēmums arī būtu jābalsta uz minēto pantu.

               (6)

               Šis nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Korejas Republikas valdību par sadarbību cīņā pret darbībām, kas vērstas pret konkurenci.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Kopienai (3).

      Briselē, 2009. gada 16. februārī

            Padomes vārdā –

            priekšsēdētājs

         O. LIŠKA

      (1)  2008. gada 4. decembra Atzinums (Oficiālajā Vēstnesī vēl nav publicēts).

      (2)  OV L 24, 29.1.2004., 1. lpp.

      (3)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.
    ---documentbreak---

               4.8.2009

               LV

               Eiropas Savienības Oficiālais Vēstnesis

               L 202/36

         NOLĪGUMS
   starp Eiropas Kopienu un Korejas Republikas valdību par sadarbību cīņā pret darbībām, kas vērstas pret konkurenci
   EIROPAS KOPIENA,
   no vienas puses, un
   KOREJAS REPUBLIKAS VALDĪBA,
   no otras puses,
   (turpmāk “Puses”);
   ATZĪSTOT, ka savstarpējā saite starp valstu ekonomikām kļūst arvien ciešāka un jo īpaši to var attiecināt uz Eiropas Kopienas un Korejas Republikas ekonomiku,
   NORĀDOT, ka Eiropas Kopiena un Korejas Republika uzskata, ka stabila un efektīva konkurences tiesību aktu īstenošana ir nozīmīga efektīvai sadarbībai attiecīgajos tirgos, kā arī abu Pušu patērētāju ekonomiskajai labklājībai un tirdzniecības nodrošināšanai starp tām,
   NORĀDOT, ka Pušu sadarbība un – attiecīgos gadījumos – to koordinācija konkurences tiesību aktu piemērošanā pastiprinātu Pušu konkurences tiesību aktu stabilu un efektīvu īstenošanu,
   ATKĀRTOTI ATZĪSTOT, ka Pušu konkurences iestāžu sadarbība sekmēs to attiecību uzlabošanu un pastiprināšanu,
   ŅEMOT VĒRĀ, ka dažkārt iespējamas atšķirības attiecībā uz Pušu konkurences tiesību aktu piemērošanu rīcībai vai darījumiem, kas skar abu Pušu būtiskas intereses,
   IEVĒROJOT pārskatīto Ekonomiskās sadarbības un attīstības organizācijas Padomes 1995. gada 27. un 28. jūlijā pieņemto Ieteikumu par dalībvalstu sadarbību, lai novērstu darbības, kas vērstas pret konkurenci un kas ietekmē starptautisko tirdzniecību,
   ŅEMOT VĒRĀ Saprašanās memorandu, ko 2004. gada 28. oktobrī noslēdza Eiropas Komisijas Konkurences ģenerāldirektorāts un Korejas Republikas Godīgas tirdzniecības komisija,
   IR VIENOJUŠĀS ŠĀDI.
   1. pants
   Mērķis un definīcijas
   1.   Šā nolīguma mērķis ir sekmēt abu Pušu konkurences tiesību aktu efektīvu īstenošanu, veicinot Pušu konkurences iestāžu sadarbību un koordināciju, un novērst vai samazināt konfliktu iespēju starp Pusēm visos jautājumos, kas attiecas uz katras Puses konkurences tiesību aktu piemērošanu.
   2.   Šajā nolīgumā ietvertie jēdzieni tiek definēti šādi:

               a)

               jēdziens “pret konkurenci vērstas darbības” nozīmē visas darbības, par kurām kompetentās iestādes var piemērot sankcijas vai citus korektīvus pasākumus saskaņā ar vienas Puses vai abu Pušu konkurences tiesību aktiem;

               b)

               jēdzieni “konkurences iestāde” un “konkurences iestādes” nozīmē:

                           i)

                           attiecībā uz Eiropas Kopienu – Eiropas Kopienu Komisiju ar tās pienākumiem saskaņā ar Eiropas Kopienas konkurences tiesību aktiem; un

                           ii)

                           attiecībā uz Korejas Republiku – Korejas Godīgas tirdzniecības komisiju;

               c)

               jēdziens “dalībvalsts kompetentā iestāde” ir katras Eiropas Kopienas dalībvalsts iestāde, kuras kompetencē ir konkurences tiesību aktu piemērošana. Pēc šā nolīguma parakstīšanas Eiropas Kopienu Komisija paziņos Korejas valdībai šo iestāžu sarakstu. Komisija iesniegs Korejas valdībai atjauninātu sarakstu ikreiz, kad tas vajadzīgs;

               d)

               jēdziens “konkurences tiesību akti” nozīmē:

                           i)

                           attiecībā uz Eiropas Kopienu – Eiropas Kopienas dibināšanas līguma 81., 82. un 85. pantu, Padomes Regulu (EK) Nr. 139/2004 par kontroli attiecībā uz uzņēmumu koncentrāciju, to īstenošanas regulas, kā arī visus to grozījumus; un

                           ii)

                           attiecībā uz Korejas Republiku – Likumu par monopolu regulēšanu un godīgu tirdzniecību, kā arī tā īstenošanas noteikumus un visus tā grozījumus;

               e)

               jēdziens “izpildes pasākumi” nozīmē konkurences tiesību aktu jebkāda veida piemērošanu, izmantojot izmeklēšanu vai procedūras, ko veic Puses kompetentā iestāde.

         2. pants
   Paziņojumi
   1.   Katras Puses konkurences iestāde paziņo otras Puses konkurences iestādei par izpildes pasākumiem, kas, kā uzskata paziņotāja kompetentā iestāde, var ietekmēt būtiskas otras Puses intereses.
   2.   Izpildes pasākumi, kas var ietekmēt būtiskas otras Puses intereses un attiecas uz otras Puses izpildes pasākumiem, inter alia ietver:

               a)

               izpildes pasākumus, kas ir vērsti pret otras Puses valstspiederīgo vai valstspiederīgajiem (Eiropas Kopienas gadījumā – pret Eiropas Kopienas dalībvalstu valstspiederīgo vai valstspiederīgajiem) vai pret uzņēmumu vai uzņēmumiem, kas reģistrēti vai organizēti saskaņā ar tiesību aktiem un noteikumiem, kuri piemērojami otras Puses teritorijā;

               b)

               izpildes pasākumi pret darbībām, kas vērstas pret konkurenci, izņemot koncentrācijas gadījumus, kas arī lielā mērā notiek vai ir notikuši otras Puses teritorijā;

               c)

               izpildes pasākumi, kas ir saistīti ar koncentrāciju, kurā viena vai vairākas darījuma puses ir uzņēmums, kas reģistrēts vai organizēts saskaņā ar tiesību aktiem un noteikumiem, kuri piemērojami otras Puses teritorijā;

               d)

               izpildes pasākumi, kas ir saistīti ar koncentrāciju, kurā uzņēmums, kas kontrolē vienu vai vairākas darījuma puses, ir uzņēmums, kas reģistrēts vai organizēts saskaņā ar tiesību aktiem un noteikumiem, kuri piemērojami otras Puses teritorijā;

               e)

               izpildes pasākumi, kas saistīti ar rīcību, ko uzskata par tādu rīcību, ko veicinājusi, pieprasījusi vai apstiprinājusi otra Puse; un

               f)

               izpildes pasākumi, kas saistīti ar tiesiskās aizsardzības līdzekļiem, kuri nepārprotami pieprasa vai aizliedz rīcību otras Puses teritorijā vai ietver saistošus pienākumus minētajā teritorijā esošajiem uzņēmumiem.

         3.   Paziņojumus par koncentrācijām saskaņā ar šā panta 1. punktu sniedz:

               a)

               attiecībā uz Eiropas Kopienu:

                           i)

                           uzsākot procedūras saskaņā ar Padomes Regulas (EK) Nr. 139/2004 6. panta 1. punkta c) apakšpunktu;

                           ii)

                           paziņojot iebildumus;

               b)

               attiecībā uz Korejas Republiku:

                           i)

                           ne vēlāk kā pēc tam, kad konkurences iestāde sagatavo rakstisku pieprasījumu pagarināt pārskatīšanas laikposmu vai pieprasīt iesniegt papildu materiālus par koncentrācijām, kas var izraisīt pret konkurenci vērstas sekas; un

                           ii)

                           izsniedzot pārbaudes ziņojumu.

         4.   Ja paziņojums ir nepieciešams saskaņā ar šā panta 1. punktu attiecībā uz jautājumiem, kas neattiecas uz koncentrācijām, paziņojumu sniedz:

               a)

               attiecībā uz Eiropas Kopienu:

                           i)

                           sniedzot iebildumus;

                           ii)

                           pieņemot lēmumu vai izlīgumu;

               b)

               attiecībā uz Korejas Republiku:

                           i)

                           izsniedzot pārbaudes ziņojumu;

                           ii)

                           sagatavojot kriminālapsūdzību;

                           iii)

                           pieņemot lēmumu.

         5.   Paziņojumos jo īpaši ietver izmeklēšanā iesaistīto pušu vārdus vai nosaukumus, izvērtējamās darbības un tirgus, uz kuriem tās attiecas, attiecīgos tiesību aktu noteikumus un izpildes pasākumu datumu.
   3. pants
   Sadarbība izpildes jomā
   1.   Katras Puses konkurences iestāde palīdz otras Puses konkurences iestādei īstenot tās izpildes pasākumus tiktāl, ciktāl šāda palīdzība atbilst palīdzības sniedzējas Puses normatīvajiem aktiem un minētās Puses būtiskām interesēm un tai pieejamo resursu robežās.
   2.   Katras Puses konkurences iestāde, ievērojot attiecīgās Puses normatīvos aktus un šīs Puses būtiskas intereses:

               a)

               informē otras Puses konkurences iestādi par tās izpildes pasākumiem, kas saistīti ar tādu darbību novēršanu, kas vērstas pret konkurenci, kuras, kā uzskata informētāja konkurences iestāde, var negatīvi ietekmēt konkurenci arī otras Puses teritorijā;

               b)

               nodrošina otras Puses konkurences iestādei jebkādu svarīgu informāciju, kas ir tās rīcībā un kas tai kļūst zināma, par darbībām, kas vērstas pret konkurenci, un kas, kā uzskata informācijas sniedzēja konkurences iestāde, var attiekties uz otras Puses konkurences iestādes izpildes pasākumiem vai pamatot tos;

               c)

               pēc pieprasījuma un saskaņā ar šā nolīguma prasībām sniedz otras Puses konkurences iestādei savā rīcībā esošo informāciju, kas attiecas uz otras Puses konkurences iestādes izpildes pasākumiem.

         4. pants
   Izpildes pasākumu koordinācija
   1.   Ja abu Pušu konkurences iestādes īsteno izpildes pasākumus attiecībā uz saistītiem jautājumiem, tās apsver savu izpildes pasākumu koordināciju tiktāl, ciktāl tas atbilst Pušu attiecīgajiem normatīvajiem aktiem.
   2.   Apsverot konkrētu izpildes pasākumu koordināciju, minēto Pušu konkurences iestādēm cita starpā ir jāņem vērā šādi faktori:

               a)

               šādas koordinācijas ietekme uz abu Pušu konkurences iestāžu iespējām sasniegt savu izpildes pasākumu mērķus;

               b)

               Pušu konkurences iestāžu attiecīgās iespējas iegūt informāciju, kas nepieciešama, lai īstenotu izpildes pasākumus;

               c)

               iespējas novērst konfliktējošu saistību gadījumus un nevajadzīgu apgrūtinājumu personām, kas saistītas ar izpildes pienākumiem;

               d)

               iespējas ar koordinācijas palīdzību efektīvāk izmantot savus līdzekļus.

         3.   Attiecībā uz visiem koordinētiem izpildes pasākumiem katras Puses konkurences iestāde cenšas īstenot savus izpildes pasākumus, rūpīgi apsverot otras Puses konkurences iestādes izpildes pasākumu mērķus.
   4.   Ja abu Pušu konkurences iestādes īsteno izpildes pasākumus attiecībā uz saistītiem jautājumiem, katras Puses konkurences iestāde pēc otras Puses konkurences iestādes pieprasījuma un gadījumos, kad tas atbilst pieprasītājas Puses būtiskām interesēm, apsver iespējas noskaidrot, vai uzņēmumi/personas, kas sniegušas konfidenciālu informāciju saistībā ar minētajiem izpildes pasākumiem, piekrīt sniegt šādu informāciju otras Puses konkurences iestādēm (“konfidencialitātes atcelšana”).
   5.   Pienācīgi informējot otras Puses konkurences iestādi, jebkuras Puses konkurences iestāde var jebkurā laikā ierobežot izpildes pasākumu koordināciju un turpināt darbību, patstāvīgi īstenojot konkrētu izpildes pasākumu.
   5. pants
   Konfliktu novēršana (nolīguma Pušu būtisku interešu savstarpēja ievērošana)
   1.   Katras Puses konkurences iestāde rūpīgi ievēro otras Puses būtiskas intereses visos tās izpildes pasākuma posmos, tostarp attiecībā uz lēmumiem par izpildes pasākuma uzsākšanu, izpildes pasākuma jomu un katrā gadījumā piemērojamo sankciju vai citu korektīvu pasākumu veidu.
   2.   Ja īpaši izpildes pasākumi, ko paredzējusi vienas Puses konkurences iestāde, var ietekmēt otras Puses būtiskas intereses, tai, neskarot savas tiesības brīvi lemt, cik iespējams, jācenšas:

               a)

               laikus paziņot otrai Pusei par būtiskām norisēm saistībā ar šo konkurences iestādi;

               b)

               nodrošināt otrai Pusei iespēju sniegt piezīmes; un

               c)

               ņemt vērā otras Puses piebildes, vienlaikus pilnībā ievērojot katras Puses neatkarību lēmumu pieņemšanā.

         Šā panta 2. punkta piemērošana neskar pienākumus, kas Pusēm paredzēti saskaņā ar 2. panta 3. un 4. punktu.
   3.   Ja kāda no Pusēm uzskata, ka tās konkurences iestādes izpildes pasākumi var negatīvi ietekmēt otras Puses būtiskas intereses, Pusēm, lai nodrošinātu konkurences interešu pienācīgu ievērošanu, papildus visiem citiem faktoriem, kas attiecīgā gadījumā var būt nozīmīgi, ir jāapsver šādi faktori:

               a)

               pret konkurenci vērstu darbību ietekmes relatīvā nozīme attiecībā uz izpildītājas Puses būtiskām interesēm, salīdzinot ar ietekmi uz otras Puses būtiskām interesēm;

               b)

               vienas Puses teritorijā notiekošas pret konkurenci vērstas darbības vai darījumu relatīvā nozīme, salīdzinot ar darbību vai darījumiem, ko veic otras Puses teritorijā;

               c)

               cik lielā mērā tiktu ietekmēti otras Puses izpildes pasākumi attiecībā uz tām pašām fiziskām vai juridiskām personām;

               d)

               cik lielā mērā fiziskas vai juridiskas privātpersonas tiks pakļautas abu Pušu pretrunīgām prasībām.

         6. pants
   Savstarpēja tiesību atzīšana
   1.   Ja Puses konkurences iestāde uzskata, ka pret konkurenci vērstas darbības, kas īstenotas otras Puses teritorijā, negatīvi ietekmē minētās Puses būtiskās intereses, šī konkurences iestāde, ņemot vērā, cik svarīgi ir izvairīties no konfliktiem par jurisdikciju, un ņemot vērā, ka otras Puses konkurences iestādei var būt iespējas efektīvāk īstenot izpildes pasākumus attiecībā uz šādām pret konkurenci vērstām rīcībām, var pieprasīt, lai otras Puses konkurences iestāde uzsāk atbilstīgus izpildes pasākumus.
   2.   Pieprasījumā ir sniegta pēc iespējas konkrētāka informācija par to darbību būtību, kas vērstas pret konkurenci, un to ietekmi uz pieprasījuma iesniedzējas konkurences iestādes Puses interesēm, un tas ietver tādas sīkākas informācijas un citu sadarbības veidu piedāvājumu, ko pieprasījuma iesniedzēja konkurences iestāde spēj nodrošināt.
   3.   Pieprasījuma saņēmēja konkurences iestāde rūpīgi apsver, vai uzsākt izpildes pasākumus vai paplašināt notiekošos izpildes pasākumus attiecībā uz darbībām, kas vērstas pret konkurenci un minētas pieprasījumā. Pieprasījuma saņēmēja konkurences iestāde informē pieprasījuma iesniedzēju konkurences iestādi par savu lēmumu, cik drīz vien praktiski iespējams. Ja uzsāk izpildes pasākumus, pieprasījuma saņēmēja konkurences iestāde sniedz informāciju pieprasījuma iesniedzējai konkurences iestādei par to iznākumu un – pēc iespējas – par nozīmīgiem starpposma notikumiem.
   4.   Šis pants neierobežo pieprasījuma saņēmējas Puses konkurences iestādes rīcības brīvību saskaņā ar tās konkurences tiesību aktiem un izpildes politiku par to, vai uzsākt izpildes pasākumus attiecībā uz pieprasījumā noteiktajām pret konkurenci vērstajām darbībām; tas neliedz arī pieprasījuma iesniedzējas Puses konkurences iestādei atsaukt pieprasījumu.
   7. pants
   Konfidencialitāte
   1.   Neatkarīgi no šā nolīguma citiem noteikumiem Pusēm nav pienākuma sniegt informāciju otrai Pusei, ja šādu informācijas paziņošanu aizliedz tās Puses normatīvie akti, kuras rīcībā ir šī informācija, vai šāda paziņošana būtu nesaderīga ar tās būtiskajām interesēm.

               2.

                           a)

                           Saskaņā ar nolīgumu Eiropas Kopienai nav pienākuma paziņot Korejas Republikai konfidenciālu informāciju, uz ko attiecas Padomes Regulas (EK) Nr. 1/2003 28. pants un Padomes Regulas (EK) Nr. 139/2004 17. pants, izņemot informāciju, kas paziņota saskaņā ar šā nolīguma 4. panta 4. punktu.

                           b)

                           Saskaņā ar nolīgumu Korejas Republikas valdībai nav pienākuma paziņot Eiropas Kopienai konfidenciālu informāciju, uz ko attiecas 62. pants Likumā par monopolu regulēšanu un godīgu tirdzniecību un 9. pants Likumā par informācijas izpaušanu, ko veic valsts aģentūras, izņemot informāciju, ko paziņo saskaņā ar šā nolīguma 4. panta 4. punkta noteikumiem.

               3.

                           a)

                           Informāciju, izņemot publiski pieejamu informāciju, ko Puse paziņo otrai Pusei saskaņā ar šo nolīgumu, saņēmēja Puse izmanto tikai, lai izmeklētu pret konkurenci vērstas darbības saskaņā ar saviem konkurences tiesību aktiem saistībā ar prasībā norādīto jautājumu.

                           b)

                           Ja Puse paziņo konfidenciālu informāciju saskaņā ar šo nolīgumu, saņēmēja Puse nodrošina paziņotās informācijas konfidencialitāti atbilstoši tās normatīvajiem aktiem.

         4.   Puse var prasīt, lai informācija, kas paziņota atbilstoši šim nolīgumam, tiktu izmantota atbilstoši tajā paredzētajiem noteikumiem. Informācijas saņēmēja Puse neizmanto šo informāciju tādā veidā, kas ir pretrunā ar šiem noteikumiem, bez otras Puses iepriekšējas rakstiskas piekrišanas.
   5.   Katra Puse var ierobežot informāciju, ko tā paziņo otrai Pusei, ja otra Puse nespēj nodrošināt tās pieprasītās garantijas attiecībā uz konfidencialitāti, attiecībā uz tās noteiktajiem noteikumiem vai attiecībā uz to mērķu ierobežojumiem, kam informācija tiks izmantota.
   6.   Šis pants ļauj saņēmējai Pusei izmantot vai atklāt informāciju, kas nav publiski pieejama, tiktāl, ciktāl:

               a)

               informācijas sniedzēja Puse ir devusi iepriekšēju rakstisku piekrišanu informācijas izmantošanai vai atklāšanai; vai

               b)

               ir pienākums tā rīkoties saskaņā ar informācijas saņēmējas Puses normatīvajiem aktiem. Tādā gadījumā informācijas saņēmēja Puse:

                           i)

                           bez informācijas sniedzējas Puses iepriekšējas rakstiskas piekrišanas neveic darbības, kuru rezultātā rodas juridisks pienākums trešai personai vai citām iestādēm darīt zināmu konfidenciālu informāciju, kas sniegta saskaņā ar šo nolīgumu;

                           ii)

                           kad vien iespējams, par jebkādu informācijas izmantošanu vai atklāšanu iepriekš paziņo Pusei, kas sniegusi informāciju, un pēc pieprasījuma apspriežas ar otru Pusi un pienācīgi apsver tās būtiskās intereses;

                           iii)

                           izmanto visus pieejamos līdzekļus saskaņā ar piemērojamiem normatīvajiem aktiem, lai saglabātu informācijas konfidencialitāti attiecībā uz trešās personas vai citu iestāžu pieteikumiem par attiecīgās informācijas atklāšanu, ja vien tā nevienojas citādi ar Pusi, kas sniegusi informāciju.

         7.   Eiropas Kopienas konkurences iestāde:

               a)

               informēs tās dalībvalsts vai dalībvalstu kompetentās iestādes, kuru būtiskās intereses ietekmē paziņojumi, ko tai nosūtījusi Korejas konkurences iestāde;

               b)

               informēs šādas dalībvalsts vai dalībvalstu kompetentās iestādes par jebkuru sadarbību un izpildes pasākumu koordināciju;

               c)

               nodrošina, ka informācija, kas nav publiski pieejama, kura ir paziņota dalībvalsts vai dalībvalstu kompetentajām iestādēm saskaņā ar a) un b) apakšpunktu, netiek izmantota citam nolūkam, izņemot tam, kas paredzēts šā nolīguma 1. panta 1. punktā, kā arī nodrošina, ka šāda informācija netiek atklāta.

         8. pants
   Apspriedes
   1.   Puses pēc jebkuras Puses pieprasījuma apspriežas par visiem jautājumiem, kas var rasties, īstenojot šo nolīgumu.
   2.   Pušu konkurences iestādes tiekas vismaz reizi gadā un var:

               a)

               apmainīties ar informāciju par to pašreizējiem izpildes centieniem un prioritātēm saistībā ar katras Puses konkurences tiesību aktiem;

               b)

               apmainīties ar informāciju par tautsaimniecības nozarēm, kas interesē abas Puses;

               c)

               apspriest abpusēji interesējošus politikas jautājumus; un

               d)

               apspriest citus abpusēji interesējošus jautājumus, kas saistīti ar katras Puses konkurences tiesību aktu piemērošanu.

         9. pants
   Saziņa saskaņā ar nolīgumu
   Ja vien šajā nolīgumā nav paredzēts citādi, saziņu saskaņā ar šo nolīgumu tieši īsteno Pušu konkurences iestādes. Tomēr paziņojumus saskaņā ar šā nolīguma 2. panta 3. punktu un pieprasījumus saskaņā ar 6. panta 1. punktu nepārprotami apstiprina rakstveidā, izmantojot diplomātiskos kanālus, un tajos ietver informāciju, ar kuru sākotnēji konkurences iestādes apmainījušās.
   10. pants
   Spēkā esošie tiesību akti
   1.   Šo nolīgumu īsteno saskaņā ar Pušu normatīvajiem aktiem.
   2.   Neko šajā nolīgumā nevar izmantot, lai ierobežotu jebkuras Puses politiku vai juridisko nostāju attiecībā uz jebkuru jautājumu, kas saistīts ar jurisdikciju.
   3.   Neko šajā nolīgumā nevar uzskatīt par tādu, kas skar jebkuras Puses tiesības un pienākumus saskaņā ar citiem starptautiskiem nolīgumiem vai saskaņā ar Eiropas Kopienas vai Korejas Republikas tiesību aktiem.
   11. pants
   Stāšanās spēkā, darbības beigas un pārskatīšana
   1.   Šis nolīgums stājas spēkā dienā, kad Puses ir viena otrai rakstveidā paziņojušas, ka to juridiskās prasības attiecībā uz šā nolīguma stāšanos spēkā ir izpildītas.
   2.   Šis nolīgums paliek spēkā sešdesmit (60) dienas pēc tam, kad kāda Puse, izmantojot diplomātiskos kanālus, rakstiski paziņo otrai Pusei par nodomu izbeigt šo nolīgumu.
   3.   Puses ne vēlāk kā piecus (5) gadus pēc šā nolīguma stāšanās spēkā apsver šā nolīguma darbības pārskatīšanu, lai novērtētu savas sadarbības darbības, nosakot papildu jomas, kurās sadarbība būtu lietderīga, kā arī izvērtējot visus citus veidus, kā uzlabot nolīgumu. Puses piekrīt, ka minētā pārskatīšana cita starpā ietvers esošo un iespējamo gadījumu analīzi, lai noteiktu, vai viņu intereses varētu efektīvāk nodrošināt, ja sadarbība būtu ciešāka.
   4.   Šo nolīgumu var grozīt ar pušu rakstisku savstarpēju piekrišanu. Šāds grozījums stājas spēkā saskaņā ar tām pašām procedūrām, kādas minētas šā panta 1. punktā.

      TO APLIECINOT, attiecīgi pilnvaroti atbilstošo iestāžu pārstāvji ir parakstījuši šo nolīgumu.
      Sagatavots Seulā, 2009. gada 23. maijā, divos eksemplāros angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu, zviedru un korejiešu valodā. Atšķirību gadījumā teksts angļu un korejiešu valodā ir noteicošais attiecībā pret tekstiem citās valodās.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Komisijas Lēmums (ES) 2016/2063 (2016. gada 24. novembris), ar ko apstiprina Īrijas dalību Eiropas Parlamenta un Padomes Regulā (ES) 2015/2219 par Eiropas Savienības Tiesībaizsardzības apmācības aģentūru (CEPOL)

text:
               25.11.2016

               LV

               Eiropas Savienības Oficiālais Vēstnesis

               L 319/46

         KOMISIJAS LĒMUMS (ES) 2016/2063
   (2016. gada 24. novembris),
   ar ko apstiprina Īrijas dalību Eiropas Parlamenta un Padomes Regulā (ES) 2015/2219 par Eiropas Savienības Tiesībaizsardzības apmācības aģentūru (CEPOL)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā 21. protokolu par Apvienotās Karalistes un Īrijas nostāju saistībā ar brīvības, drošības un tiesiskuma telpu un jo īpaši tā 4. pantu,
   tā kā:

               (1)

               Īrija ar 2016. gada 26. jūlija vēstuli Padomes priekšsēdētājam paziņoja, ka vēlas piedalīties Eiropas Parlamenta un Padomes Regulā (ES) 2015/2219 (1).

               (2)

               Attiecībā uz Īrijas dalību minētajā regulā nav minēti kādi konkrēti nosacījumi un nav nepieciešami pārejas pasākumi. Komisija norāda, ka Īrijā saskaņā ar Regulas (ES) 2015/2219 6. pantu ir izveidota CEPOL valsts vienība.

               (3)

               Tāpēc būtu jāapstiprina Īrijas dalība Regulā (ES) 2015/2219.

               (4)

               Lai Īrija varētu piedalīties CEPOL darbībās iespējami drīz, šim lēmumam būtu jāstājas spēkā nākamajā dienā pēc tā publicēšanas.

         IR PIEŅĒMUSI ŠO LĒMUMU.
   1. pants
   Īrijas dalība Regulā (ES) 2015/2219 tiek apstiprināta.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 24. novembrī

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2015. gada 25. novembra Regula (ES) 2015/2219 par Eiropas Savienības Tiesībaizsardzības apmācības aģentūru (CEPOL) un ar ko aizstāj un atceļ Padomes Lēmumu 2005/681/TI (OV L 319, 4.12.2015., 1. lpp.).


title: Komisijas Lēmums (1974. gada 22. janvāris), ar ko paredz pilnvaras veikt kontroles pasākumus dalībvalstīs attiecībā uz Kopienas ieņēmumiem un izdevumiem

text:
Svarīgs juridisks paziņojums

|

31974D0055

Oficiālais Vēstnesis L 034 , 07/02/1974 Lpp. 0028 - 0029 Speciālizdevums somu valodā: Nodaļa 1 Sējums 1 Lpp. 0108  Speciālizdevums zviedru valodā: Nodaļa 1 Sējums 1 Lpp. 0108

		Komisijas lēmums(1974. gada 22. janvāris),ar ko paredz pilnvaras veikt kontroles pasākumus dalībvalstīs attiecībā uz Kopienas ieņēmumiem un izdevumiem(74/55/EEK)EIROPAS KOPIENU KOMISIJA,ņemot vērā Līgumu par vienotas Eiropas Kopienu Padomes un vienotas Eiropas Kopienu Komisijas izveidi,ņemot vērā Komisijas 1967. gada 6. jūlija Pagaidu reglamentu, kurā jaunākie grozījumi izdarīti ar 1973. gada 6. janvāra lēmumu,tā kā Padomes Regulas (EEK) Nr. 729/70 (1970. gada 21. aprīlis) par kopējās lauksaimniecības politikas finansēšanu [1] 9. panta 2. punkta 3) un 4) apakšpunktā ir paredzēts, ka Komisija var pieprasīt dalībvalstīm veikt pārbaudes vai izmeklēšanu, kurā tā dažos apstākļos var uzaicināt piedalīties citu dalībvalstu administratīvās iestādes;tā kā Padomes Regulas (EEK, Euratom, EOTK) Nr. 2/71 (1971. gada 2. janvāris), ar ko īsteno 1970. gada 21. aprīļa Lēmumu par dalībvalstu finanšu iemaksu aizstāšanu ar Kopienu pašu resursiem [2], 14. panta 2. punkta pirmajā daļā ir paredzēts, ka Komisija var lūgt dalībvalstīm veikt papildu kontroles pasākumus vai lūgt līdzdalību kontroles pasākumos, kurus tās veic;tā kā Padomes Regulas (EEK) Nr. 283/72 (1972. gada 7. februāris) par pārkāpumiem un tādu nepareizi izmaksātu summu atgūšanu, kas saistītas ar kopējās lauksaimniecības politikas finansēšanu, un informācijas sistēmas organizēšanu šajā nozarē [3] 6. panta 1. punkta pirmajā daļā ir paredzēts, ka, ja Komisija uzskata, ka ir notikuši pārkāpumi vai nolaidība, tā var lūgt attiecīgo dalībvalsti veikt administratīvo izmeklēšanu;tā kā Padomes Regulas (EEK) Nr. 858/72 (1972. gada 24. aprīlis) par dažām administratīvām un finanšu procedūrām Eiropas Sociālā fonda darbībai [4] 5. panta 3. punktā ir paredzēts, ka Komisija var pieprasīt dalībvalstīm veikt pārbaudes vai izmeklēšanu, kurā tā dažos apstākļos var uzaicināt piedalīties citu dalībvalstu administratīvās iestādes;tā kā, lai šīs pilnvaras efektīvi izmantotu, Komisijai ļoti ātri ir jāspēj veikt vajadzīgos pasākumus; tā kā tālab pilnvaras būtu jānodod Komisijas loceklim, kurš atbild par finanšu kontroli un kurš Komisijas vārdā un uz Komisijas atbildību rīkojas pēc apstiprinājuma, ko dod priekšsēdētājs un Komisijas loceklis ar atbildību par attiecīgajiem Kopienas ieņēmumiem un izdevumiem un par piemērojamu muitas noteikumu sastādīšanu;tā kā uz šādām pilnvarām būtu jāattiecina Komisijas uzraudzība un tās jāveic saskaņā ar Komisijas noteiktām pamatnostādnēm;tā kā Komisiju informē ikreiz, kad tiek izmantotas uzticētās pilnvaras;tā kā šī pilnvaru uzticēšana nekavē visai Komisijai apspriesties par jautājumiem, kā tā uzskata to par vajadzīgu,IR PIEŅĒMUSI ŠO LĒMUMU.1. pants1. Komisijas locekli, kurš atbild par finanšu kontroli un kurš rīkojas pēc apstiprinājuma, ko dod priekšsēdētājs, loceklis, kurš atbild par attiecīgo ieņēmumu un izdevumu revīziju, un loceklis, kurš atbild par piemērojamu muitas noteikumu izstrādi, pilnvaro saskaņā ar Komisijas noteiktām pamatnostādnēm, lai veiktu īstenošanas pasākumus saskaņā ar Regulas (EEK) Nr. 729/70 9. panta 2. punkta 3. un 4. apakšpunktu, Regulas (EEK, Euratom, EOTK) Nr. 2/71 14. panta 2. punkta 1. apakšpunktu, Regulas (EEK) Nr. 283/72 6. panta 1. punkta 1. apakšpunktu un Regulas (EEK) Nr. 858/72 5. panta 3. punktu.Ja jautājums ir steidzams un attiecīgi pilnvarota locekļa prombūtnē, izņemot locekli, kurš ir atbildīgs par finanšu kontroli, apstiprinājumu var sniegt ģenerāldirektori vai struktūrvienību vadītāji, kas ir atbildīgi par attiecīgajiem ieņēmumiem un izdevumiem un piemērojamu muitas noteikumu izstrādi.Priekšsēdētāja prombūtnes laikā apstiprinājumu var sniegt priekšsēdētāja biroja vadītājs.2. Komisijas loceklis, kurš ir pilnvarots saskaņā ar 1. punktu, rīkojas Komisijas vārdā un uz Komisijas atbildību. Viņš informē Komisiju par pieņemtajiem lēmumiem.3. Par katru pasākumu, kas veikts saskaņā ar šā panta 1. punktu, paziņo Komisijai.2. pantsŠis lēmums stājas spēkā 1974. gada 23. janvārī.Briselē, 1974. gada 22. janvārīKomisijas vārdā —priekšsēdētāja vietnieksW. Haferkamp[1] OV L 94, 28.4.1970., 13. lpp.[2] OV L 3, 5.1.1971., 1. lpp.[3] OV L 36, 10.2.1972., 1. lpp.[4] OV L 101, 28.4.1972., 3. lpp.--------------------------------------------------